S-1456/2019

Dómur

Mál þetta var þingfest 19. febrúar síðastliðinn og dómtekið dama dag. Málið höfðaði Lögreglustjórinn á höfuðborgarsvæðinu með ákæru útgefinni 17. september 2019 á hendur G-kvk-þgf H-kvk-þgf T-kvk-þgf, kt. [...], [...], Reykjavík fyrir eftirtalin hegningar, umferðar og fíkniefnalagabrot:

1. [... ]

Mál nr. 007201778734

2. Umferðarlagabrot með því að hafa, föstudaginn 20. apríl 2018, ekið bifreiðinni [...] óhæf til að stjórna henni örugglega vegna áhrifa ávana og fíkniefna norður Dalsmára í Kópavogi uns lögregla stöðvaði aksturinn við Lindarsmára (í blóði mældist amfetamín 235 ng/m og tetrahýdrókannabínól 0,5 ng/ml). Mál nr. 007201825024

Telst þessi háttsemi varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

3. Umferðarlagabrot með því að hafa, mánudaginn 7. maí 2018, ekið bifreiðinni [...] undir áhrifum áfengis og óhæf til að stjórna henni örugglega vegna áhrifa ávana og fíkniefna (í blóði mældist vínandi 0,76‰, amfetamín 545 ng/ml, kókaín 170 ng/ml, MDMA 135 ng/ml og tetrahýdrókannabínól 0,6 ng/ml) suður Fjarðahraun í Hafnarfirði, uns lögregla stöðvaði aksturinn við Reykjanesbraut. Mál nr. 007201829331

Telst þessi háttsemi varða við 1., sbr. 2. mgr. 45. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

4. Fíkniefnalagabrot með því að hafa, fimmtudaginn 24. maí 2018, haft í vörslum sínum 1,98 g af amfetamíni, 8,66 g af kókaíni og 0,14 g af maríhúana sem ákærða geymdi innanklæða og lögregla fann við leit á lögreglustöðinni við Hverfisgötu í kjölfar handtöku ákærðu við Hellusund í Reykjavík. Mál nr. 007201835030

Telst þessi háttsemi varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5. Umferðarlagabrot með því að hafa, miðvikudaginn 21. nóvember 2018, ekið bifreiðinni [...] óhæf til að stjórna henni örugglega vegna áhrifa slævandi lyfja og ávana og fíkniefna (í blóði mældist amfetamín 415 ng/ml, díazepam 82 ng/ml, kókaín 50 ng/ml og nordíazepam 175 ng/ml) um Vesturlandsveg í Mosfellsbæ, uns lögregla stöðvaði aksturinn við Langatanga. Mál nr. 007201879999

Telst þessi háttsemi varða við 1., sbr. 2. mgr. 44. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

6. Umferðar, fíkniefnalaga og skjalabrot með því að hafa, sunnudaginn 30. mars 2019, í blekkingarskyni sett skráningarmerkin [...] á bifreið, sem bera átti skráningarmerkin [...], og ekið bifreiðinni þannig á röngum skráningarmerkjum, undir áhrifum áfengis og óhæf til að stjórna henni örugglega vegna áhrifa ávana og fíkniefna (í blóði mældist vínandi 0,97‰, amfetamín 440 ng/ml, MDMA 170 ng/ml og tetrahýdrókannabínól 1,7 ng/ml) um Vesturlandsveg í Reykjavík uns lögregla stöðvaði aksturinn við Víkurveg og í umrætt sinn haft í vörslum sínum 0,63 g af kókaíni sem ákærða geymdi í handtösku og lögregla fann við leit í kjölfar afskipta. Mál nr. 007201918633

Telst þessi háttsemi varða við 1. mgr. 157. gr. almennra hegningarlaga nr. 19/1940, 1. mgr. 63. gr. og clið 1. mgr. 64. gr. umferðarlaga nr. 50/1987, sbr. 1. mgr. 19. gr. reglugerðar um skráningu ökutækja nr. 751/2003, 1., sbr. 2. mgr. 45. gr. og 1., sbr. 2. mgr. 45. gr. a. laga nr. 50/1987, sbr. 1. mgr. 100. gr. laganna og 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar, samkvæmt 101. gr. og 102. gr. umferðarlaga nr. 50/1987. Þá er krafist upptöku á framangreindum 1,98 g af amfetamíni, 9,29 g af kókaíni, 0,14 g af maríhúana og 80 töflum af óþekktu efni sem lögregla haldlagði við afskipti sem frá er greint í 4. tölulið ákæru, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002.

Fyrirkall í máli þessu var gefið út þrisvar sinnum, í fyrsta sinn 30. september 2019 en birting þess tókst ekki. Í fyrirkalli sem birt var í Lögbirtingarblaðinu segir að sæki ákærða ekki þing megi hún búast við því að fjarvist hennar verði metin til jafns við það að hún viðurkenni að hafa framið þau brot sem ákært er fyrir og að dómur verði lagður á málið að henni fjarstaddri. Ákærða sótti ekki þing við þingfestingu málsins og boðaði ekki forföll. Var málið við svo búið dómtekið á grundvelli 1. mgr. 161. gr. laga nr. 88/2008 um meðferð sakamála.

Með vísan til 1. mgr. 161. gr. laga nr. 88/2008 um meðferð sakamála verður dómur lagður á málið þrátt fyrir útivist ákærðu þar sem framlögð gögn þykja nægileg til sakfellingar og önnur skilyrði ákvæðisins eru einnig uppfyllt í málinu. Brot ákærða teljast því sönnuð og en umferðarlagabrot ákærðu teljast nú varða við 1., sbr. 2. mgr. 48. gr. og 1., sbr. 2. mgr. 50. gr., allt sbr. 1. mgr. 95. gr. umferðarlaga nr. 77/2019, sem tóku gildi 1. janúar síðastliðinn og leystu af hólmi eldri umferðarlög nr. 50/1987.

Ákærða er fædd [...]. Samkvæmt sakavottorð ákærðu, útgefnu 6. september 2019, gekkst ákærða undir sátt um greiðslu sektar fyrir vörslur fíkniefna 29. júní 2017. Þá hefur ákærða í tvígang verið sektuð fyrir vörslur fíkniefna á árunum 2017 og 2018. Í fyrra tilvikinu með dómi 24. ágúst 2017 og í síðara tilvikinu 20. apríl 2018. Auk brota fyrir vörslur fíkniefna í tvígang og skjalafals er ákærða nú sakfelld fyrir að akstur bifreiðar óhæf til að stjórna henni örugglega vegna áhrifa ávana og fíkniefna í fjögur skipti. Samkvæmt framangreindu og að virtum brotum ákærðu, sbr. 77. gr. almennra hegningarlaga, þykir refsing ákærðu hæfilega fangelsi í 60 daga. Fært þykir að fresta fullnustu refsingar ákærðu skilorðsbundið eins og nánar greinir í dómsorði.

Með vísan til 99. og 101. gr. umferðarlaga nr. 77/2019 er ákærða svipt ökurétti í tvö ár og sex mánuði frá birtingu dóms þessa að telja.

Krafa ákæruvaldsins um upptöku haldlagðra efna er tekin til greina með þeim hætti sem greinir í dómsorði.

Ákærða greiði sakarkostnað málsins, 797.460 krónur, samkvæmt yfirliti sækjanda.

Dóm þennan kveður upp J-kk-nf H-kk-nf héraðsdómari sem tók við meðferð málsins 19. febrúar 2020.

Dómsorð:

Ákærða, G-kvk-nf H-kvk-nf T-kvk-nf, sæti fangelsi í 60 daga. Fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða er svipt ökurétti í tvö ár og sex mánuði frá birtingu dóms þessa að telja.

Ákærða sæti upptöku á 1,98 g af amfetamíni, 9,29 g af kókaíni, 0,14 g af maríhúana og 80 töflum af óþekktu efni.

Ákærða greiði 797.460 krónur í sakarkostnað.

J-kk-nf H-kk-nf

Krafa ákæruvaldsins um upptöku haldlagðra efna er tekin til greina með þeim hætti sem greinir í dómsorði.

Ákærða greiði sakarkostnað málsins, 797.460 krónur, samkvæmt yfirliti sækjanda.

Dóm þennan kveður upp J-kk-nf H-kk-nf héraðsdómari sem tók við meðferð málsins 19. febrúar 2020.

Dómsorð:

Ákærða, G-kvk-nf H-kvk-nf T-kvk-nf, sæti fangelsi í 60 daga. Fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða er svipt ökurétti í tvö ár og sex mánuði frá birtingu dóms þessa að telja.

Ákærða sæti upptöku á 1,98 g af amfetamíni, 9,29 g af kókaíni, 0,14 g af maríhúana og 80 töflum af óþekktu efni.

Ákærða greiði 797.460 krónur í sakarkostnað.

J-kk-nf H-kk-nf